  Туспуктэм: Руслан Нуриахметов Анжелика Тихонова корреспондент Удмуртиысь нылпи хоккеез азинтонъя куинь ӵектосъёс «Добрый лёд» вожвылъяськонын вормизы. Соос Елена но Геннадий Тимченкоослэн ӟечлэсьтон фондысьтызы юрттэт басьтозы, ивортӥз элькун тӧролэн но кивалтэтлэн пресс-службазы. Утэм коньдонэн Уваысь «Ягуар» хоккей клубе тренажёръёс но кулэ тӥрлык басьтозы. Солы луыса азьланяз соос стрит-хоккейя турниръёс ортчытъяны быгатозы. Красногорск ёросын выль хоккей коробка лэсьтозы. Нош Алнашын хоккей коробкаез йылаз-пумаз вуттозы но 5-6 аресъем пиналъёслы секция радъялозы. Отчы тазалыксыя сюбегатэм луонлыкен пиналъёс но ветлыны быгатозы. 2022-тӥ арын «Добрый лёд» вожвылъяськонэ быдэс кунысь 75 куриськонъёс вуизы. Со пӧлысь 19-эз гинэ Ӟечлэсьтон фондлэсь юрттэтсэ басьтозы. Тодэ вайытом, 2021-тӥ арын «Добрый лёд» вожвылъяськонлы йылпумъянъёсъя Удмуртиысь тямыс ӵектосъёсъёс юрттэт басьтӥзы вал. Тегъёс: Удмуртия ӟечлэсьтон Спорт нылпиос Хоккей  